**Յունջին Կիմ** (կորեերեն՝ 김윤진, անգլ.՝ Yunjin Kim, նոյեմբերի 7, 1973(1973-11-07), Սեուլ, Հարավային Կորեա), կինեմատոգրաֆիայի և հեռուստատեսության հարավկորեացի դերասանուհի։ Մեծ ճանաչում է ստացել «Կորուսյալները» հեռուստասերիալում խաղացած Սուն Կվոնի դերով։

Կենսագրություն
--------------

Կիմը ծնվել է 1973 թվականի նոյեմբերի 7-ին Սեուլում։ Տասը տարեկանում ծնողների հետ տեղափոխվել է ԱՄՆ՝ Նյու Յորքի Սթաթեն Այլենդ քաղաքային շրջան։ Դպրոցական հասակում հաճախել է թատերական խմբակ և խաղացել *«Իմ հրաշալի լեդի»* մյուզիքլում։

Երաժշտության, արվեստի և թատերական արվեստի բարձրագույն դպրոցն ավարտելուց հետո ընդունվել է Դերասանական արվեստի լոնդոնյան ակադեմիա, ապա՝ Բոստոնի համալսարան։ Համալսարանն ավարտելուց հետո Կիմը «MTV» հեռուստաալիքում մասնակցել է տարբեր ծրագրերի և «ABC» հեռուստաալիքի հեռուստասերիալներում խաղացել է ոչ մեծ դերեր։

1997 թվականին խաղացել է «Հիանալի հանգիստ» կորեական սերիալում, որի նկարահանումներն իրականացվում էին Նյու Յորքում։ Նկարահանումներից հետո որոշում է վերադառնալ Կորեա, որտեղ նրան հրավիրում են «Հարսանեկան զգեստ» հեռուստասերիալում նկարահանվելու, բայց երկար մտածելուց հետո դերասանուհին մերժում է առաջարկը։ 1999 թվականին Կիմը դեր է ստացել «Շիրի» կորեական ֆիլմում։ Դրանից հետո նա նկարահանվել է ասիական արտադրության մի շարք այլ ֆիլմերում։

2004 թվականին դերասանուհին կրկին վերադարձել է ԱՄՆ և հրավիրվել «Կորուսյալները» հեռուստասերիալում Սունի դերում նկարահանվելու։ Սերիալում նկարահանվելու շնորհիվ Կիմը ստացել է համաշխարհային ճանաչում։

2012 թվականից սկսած նկարահանվել է «Սիրուհիներ» հեռուստասերիալում, որը հեռարձակվել է 2013 թվականի հունիսին։

Անձնական կյանք
--------------

«Կորուսյալները» հեռուստասերիալի Օահու կղզում եզրափակիչ էպիզոդից հետո՝ 2010 թվականին, Կիմն ամուսնացել է իր նախկին մենեջեր Չոն Հյոք Պակի հետ։

Ֆիլմագրություն
--------------

| Տարի | Անվանում | Բնօրինակ անվանում | Դեր |
| --- | --- | --- | --- |
| 1998 | Հարսանեկան զգեստ | *웨딩 드레스* | Ջինա |
| 1999 | Շիրի | *쉬리* | Լի Մյոն Հյոն / Լի Պան Հի |
| 2000 | Ջինկո։ Լեգենդ ռազմիկների մասին | *단적비연수* | Իյոն |
| 2002 | Երեկ | *예스터데이* | Կիմ Հի Սու |
| 2004–2010 | Կորուսյալները | *Lost* | Սուն Կվոն |
| 2005 | Հունիսյան օրագիր | *Diary of June* | Սեո Յուն Հի |
| 2008 | Յոթ օր | *세븐 데이즈* | Յու Չժի Իյոն |
| 2009 | Ներդաշնակություն | *하모니* | Չոն Հյո Կոն |
| 2012 | Հարևաններ | *이웃사람* | Կյուն Հի |
| 2013 | Սիրուհիներ | *Mistresses* | Կարեն Կիմ |

Ծանոթագրություններ
------------------

1. 1 2  Internet Movie Database — 1990.
2. ↑  Первый переезд в США
3. ↑  «Телесериал «Любовницы»». Արխիվացված է օրիգինալից 2013 թ․ փետրվարի 4-ին. Վերցված է 2019 թ․ օգոստոսի 29-ին.

Արտաքին հղումներ
----------------

* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Յունջին Կիմ» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1798155 · BNF: 15002419v · GND: 142737089 · ISNI: 0000000114473528 · LCCN: no2008005279 · NTA: 318970414 · VIAF: 69205600 · WorldCat VIAF: 69205600 |

 |

 |